หุ้นสหรัฐฯปิดบวก
ตลาดหุ้นสหรัฐฯปิดบวกตามตลาดหุ้นยุโรป ขณะที่ราคาน้ำมันนิวยอร์กขยับลงเล็กน้อย
13 ก.ย. 2555

ตลาดหุ้นสหรัฐฯปิดบวกตามตลาดหุ้นยุโรป ขณะที่ราคาน้ำมันนิวยอร์กขยับลงเล็กน้อย
ตลาดหุ้นสหรัฐฯวานนี้(12ก.ย.) ปิดบวกตามตลาดหุ้นยุโรป หลังการรับรองกลไกฟื้นฟูเสถียรภาพการเงินยุโรป (อีเอสเอ็ม)ของศาลรัฐธรรมนูญเยอรมนี เป็นการเปิดประตูให้สามารถเข้าช่วยเหลือสเปน ชาติที่กำลังประสบปัญหาหนี้สินได้เพิ่มเติม       ดัชนีหุ้นดาวโจนส์เพิ่มขึ้น 10.69 จุด (0.08 เปอร์เซ็นต์) ปิดที่ 13,334.05 จุด แนสแดคเพิ่มขึ้น 9.78 จุด (0.32 เปอร์เซ็นต์) ปิดที่ 3,114.31 จุด เอสแอนด์พี เพิ่มขึ้น 3.08 จุด (0.21 เปอร์เซ็นต์) ปิดที่ 1,436.64 จุด
ขณะที่ราคาน้ำมันนิวยอร์กขยับลงเล็กน้อย สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคมเพิ่มขึ้น ลดลง 16 เซนต์ ปิดที่ 97.01 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 56 เซนต์ ปิดที่ 115.96 ดอลลาร์ต่อบาร์เรล